internet vaartha 215 Views
న్యూఢిల్లీ : బులియన్‌ మార్కెట్‌లలో బంగారంధరలు పదిగ్రాములు 28 వేల రూపాయలకు చేరాయి. ఒక్కరోజులోనే 710 రూపాయలు పెరిగినట్లు కనిపిస్తోంది. అంతర్జాతీయ మార్కెట్లలో కూడా ధరలు పెరగడం, జ్యుయెలర్లు కొనుగోళ్లు పెంచడంతో డిమాండ్‌ పెరిగిందని నిపుణుల అంచ నా. పసిడి గడచిన ఎనిమిదిరోజుల్లో 825 రూపాయలు పెరిగింది. డాలరుతో రూపాయి మారకం విలువలు క్షీణించడం కూడా ఒకకారణంగా ఉంది. దీనివల్లడాలర్‌ ప్రామాణికంగా ధరలు పెరుగుతున్నాయి. ఈక్విటీ మార్కెట్లు ఆశాజనకంగా లేకపోవడం బులియన్‌ మార్కెట్‌పై ఇన్వెస్టర్లు దృష్టిసారించినట్లు తెలుస్తోంది. వెండిధరలు కూడా కిలో ఒక్కింటికి 37 వేల రూపాయలుగా మారాయి. ఒక్కరోజులోనే వెండిధరలు 1180 రూపాయలు పెరిగాయి. పారి శ్రామిక యూనిట్లు, నాణేల తయారీదారులు కొను గోళ్లు పెంచడమే ఇందుకు కీలకం. అంతర్జాతీయ విపణిలో ఔన్స్‌ ఒక్కింటికి 1200 డాలర్లుగా ఉన్నాయి. గ్లోబల్‌ ఆర్థిక వ్యవస్థ ఈక్విటీ మార్కెట్లను అనిశ్చితపరిస్థితికి నెట్టివేయడం ఈక్విటీ మార్కెట్లు దెబ్బతిని ఆ పెట్టుబడులన్నీ బంగారం వైపు మళ్లి నట్లు చెపుతున్నారు. అంతర్జాతీయంగా కూడా బంగారం 0.5శాతం పెరిగి ఔన్స్‌ ఒక్కింటికి సింగ పూర్‌లో 1195.66డాలర్లుగా నిలిచింది. సోమవారం ఒక్కరోజే ఔన్స్‌ ఒక్కింటికి 1200.97 డాలర్లుగా ఉంది. దేశరాజధాని పరిసరాల మార్కెట్లలో 99.9 కేరట్లు, 99.5 కేరట్ల బంగారం 710 రూపాయలు పెరిగి 28,585 రూపాయలు, 28.435 రూపాయలుగా ఉంది. గత ఏడాది జనవరి 21వ తేదీనాటి ధరలు ప్రస్తుతం కొనసాగాయి. సవర్లలో చూస్తే బంగారంధరలు రూ.200 పెరిగి ఎనిమిది గ్రాములు రూ.22,900గాకొనసాగాయి. పసిడి ధరల తీరుతెన్నులు వెండిమార్కెట్‌పై ప్రభావం చూపించాయి. వారంవారం పంపిణీ కింద చూస్తే రూ.1110 పెరిగి రూ.37,200కు చేరాయి. వెండి నాణేల పరంగా చూస్తే వెయ్యిరూపాయల తేడా కనిపిస్తోంది. ప్రతి వందనాణేల కొనుగోలుకు 53 వేలు, విక్రయాలు రూ.54 వేలుగా కొనసాగుతోంది. కిలో వెండి రూ.37,230కు చేరడం ఈ ఏడాదిలో ఇదే ప్రథమం.